
/  denne  Bygning  blev  „Den  kvindelige  Hjælpeforening" 
organiseret  den  17.  Marts  1842. 

JDet  indre    Vidne 

Af  Ældste  Charles  .4.  Cailis  af  de  Tolvs  Raad. 

»Vi  tror,  at  Evangeliets  første  Principper  og  Ordinancer  er: 
1)  Tro  paa  den  Herre  Jesus  Kristus;  2)  Omvendelse;  3)  Daab 
ved  Neddyppelse  til  Syndernes  Forladelse;  4)  Haandspaalæg- 
gelse  for  den  Helligaands  Gave.« 4.  Trosartikel. 

Johannes  Døberen,  den  store  Profet,  der  var  guddomme- 
ligt beskikket  til  at  være  en  Forløber  for  Frelseren,  udtalte 
følgende  enkle  men  kraftige  Ord: 

»Jeg  døber  eder  med  Vand  til  Omvendelse;  men  efter  mig 
skal  der  komme  en,  der  er  mægtigere  end  jeg,  hvis  Skobaand 
jeg  ikke  er  værdig  at  løse;  han  skal  døbe  eder  med  den  Hellig- 
aand  og  Ild.« Matt.  3  :  11. 

Lydig  mod  den  himmelske  Manifestation  og  det  ufejlbar- 
lige Bevis  ban  havde  modtaget,  erklærede  han  højtideligt 
efter  at  have  døbt  Jesus,  at  Frelseren  var  Guds  Søn,  som 
»døber  med  den  Helligaand«. 

»Se  det  Guds  Lam,  som  bærer  Verdens  Synd!  Han  er  den, 
om  hvem  jeg  sagde:  Efter  mig  kommer  en  Mand,  som  er  kommet 

foran  mig   Og  Johannes  vidnede  og  sagde:   »Jeg  har  set 

Aanden  dale  ned  som  en  Due  fra  Himlen,  og  den  blev  over  ham. 
Og  jeg  kendte  ham  ikke;  men  den,  som  sendte  mig  for  at  døbe 
med  Vand,  han  sagde  til  mig:  Den,  som  du  ser  Aanden  dale  ned 
over  og  blive  over,  han  er  den,  som  døber  med  den  Helligaand. 
Og  jeg  har  set  og  vidnet,  at  denne  er  Guds  Søn.«  —  —  Johs. 
1  :  29—34. 

Joseph  Smith  sagde  som  Svar  paa  Spørgsmaalene  om 
Storheden  af  Johannes  Døberens  Mission: 

$pørgsmaalet  opstod  fra  Jesu  Udtalelse  —  »Blandt  demr 
der  er  født  af  Kvinder,  findes  der  ingen  større  Profet  end 
Johannes  Døberen.«  ....  Hvordan  kan  det  være,  at  Johan- 
nes blev  betragtet  som  en  af  de  største  af  Profeterne? 

For  det  første  var  der  betroet  ham  den  guddommelige 
Mission  at  berede  Vejen  for  Herrens  Aasgn.  Hvem  har  faaet 
betroet  et  saadant  Hverv  før  eller  siden?  Intet  Menneske. 

For  det  andet  blev  der  betroet  ham  den  vigtige  Mission 
at  døbe  Menneskesønnen  med  sine  Hænder.  Hvem  anden 
har  haft  den  Ære  at  gøre  dette?  Hvem  har  haft  et  saadant 
Privilegium?  Hvem  anden  har  ført  Guds  Søn  ned  i  Daa- 
bens  Vande  og  haft  det  Privilegium  at  se  den  Helligaand 
stige  ned  i  en  Dues  Skikkelse  eller  en  Dues  Tegn,  som  Vid- 
nesbyrd om  denne  Administration?  Duens  Symbol  blev  ind- 
stiftet førend  Verdens  Skabelse  som  et  Vidne  for  den  Hel- 
ligaand, og  Djævelen  kan  ikke  komme  i  en  Dues  Tegn. 

Den  Helligaand  er  en  Personlighed  og  i  en  Persons  Skik- 
kelse. Den  begrænser  sig  ikke  til  at  paatage  sig  en  Dues 
Skikkelse;  men  tilkendegiver  sig  i  Duens  Symbol.  Den  Hel- 
ligaand kan  ikke  omdannes  til  en  Due;  men  Duens  Symbol 
blev  vist  Johannes  for  at  bevidne  Sandheden  af  Gerningen, 
da  Duen  er  et  Symbol  eller  Tegn  paa  Sandhed  og  Uskyldig- 
hed.«   Kirkens  Historie,  V  Bind,  Side  260—261). 

I  de  sidste  Minutter,  som  Frelseren  tilbragte  midt  blandt 
sine  Apostle  flød  der  himmelske  Ord  fra  hans  hellige  Læ- 
ber. Vi  læser: 

»Og  jeg  vil  bede  Faderen,  og  han  skal  give  eder  en  anden 
Talsmand  til  at  være  hos  eder  evindelig.«  — -  —  Johs.  14  :  26. 

»Men  Talsmanden,  den  Helligaand,  som  Faderen  vil  sende  i 
mit  Navn,  han  skal-  lære  eder  alle  Ting  og  minde  eder  om  alle 
Ting,  som  jeg  har  sagt  eder.« Johs.  14  :  26. 

Og  derpaa  gav  Jesus  det  højtidelige  Løfte,  at  han  vilde 
sende  Aanden  for  at  herliggøre  ham  og  bevidne  hans  Op- 
højelse og  Magt  i  Himlen: 

»Men  naar  Talsmanden  kommer,  som  jeg  skal  sende  fra  Fa- 
deren, Sandhedens  Aand,  som  udgaar  fra  Faderen,  da  skal  han 
vidne  om  mig.« Johs.  15  :  26. 

Som  Kristus  virkede  blandt  sine  Apostle,  medens  han  op- 
holdt sig  hos  dem,  saialedes  vidde  den  HelKgaand  virke 
blandt  dem.  Den  vilde  være  en  Talsmand,  Vejleder  og  Læ- 
rer og  vilde  udfylde  Kristi  Plads  under  hans  Fraværelse. 
Aanden,  der  blev  sendt  ned  til  dem  fra  Himlen,  vilde  forene 
dem  aandeligt  med  Forløseren. 

Aandens  iboende  Indflydelse  vilde  forny  og  trøste  dem  og 
lindre  deres  Besværligheder  og  Frygt.  Der  vilde  ikke  være 
noget  forgæves  Haab  med  Hensyn  til  deres  fremtidige  Lyk- 
salighed. De  vilde  gaa,  naar  det  var  Mesterens  Vilje,  til  et 
Sted,  beredt  for  dem,  hvor  Herligheden  ingen  Ende  vilde 
faa,  og  hvor  Sorg  var  borte. 

Ved  sin  Himmelfart  gentog  Jesus  sin  tidligere  Forjættelse 
om  en  aandelig  Daab  til  Apostlene: 

»Thi  Johannes  døbte  med  Vand,  men  I  skulle  døbes  med  den 
Helligaand  om  ikke  mange  Dage.« Apost.  Gern.  1  :  5. 

Den  Helligaands  Gave  er  permanent  og  evig.  Aanden  til- 
skynder Engle.  De  »taler  ved  den  Helligaands  Kraft;  derfor 
taler  de  Kristi  Ord«. II  Nephi  32:  13. 

Vi  læser,  at  Jesus  efter  sin  Opstandelse  aandede  paa  sine 
Disciple  og  sagde:  »Modtag  den  Helligaand.  Men  vi  læser 
ogsaa,  at  han  sagde:  »Og  se,  jeg  sender  min  Faders  Forjæt- 
telse over  eder;  men  I  skulle  blive  i  Staden,  indtil  I  bliver 
iførte  Kraft  fra  det  høje.«  (Johs.  20:  22;  Lukas  24:  49).  Vi 
læser  yderligere:  »For  den  Helligaand  var  der  endnu  ikke, 
fordi  Jesus  endnu  ikke  var  herliggjort.«  (Johs.  7:  39).  Saa- 
ledes  blev  Forjættelsen  givet,  men  Opfyldelsen  kom  bagef- 
ter, saaledes  at  den  Helligaand  sendt  af  Jesus  fra  Faderen 
ikke  personligt  kom  førend  Pinsefestens  Dag,  da  Ildtunger- 
ne var  Tegnet  paa  hans  Komme.  Denne  Manifestation  blev 
gentaget  i  denne  Husholdning  ved  Begavelsen  i  Kirtland 
Tempel,  April  1836.«  (Det  første  Præsidentskab,  Improve- 
ment  Era,  I /Del,  Bind  19:  Side  460—461). 

Hvor  der  paa  Skriftens  hellige  Sider  nævnes  Vanddaa- 
ben  er  den  forbundet  med  den  Helligaands  højere  Daab. 

Vanddaaben  og  den  Helligaands  Daab  er  en  dobbelt  Vel- 
signelse; de  udgør  en  dobbelt  Fødsel,  en  dobbelt  Helbre- 
delse for  Synd.  Denne  dobbelte  Fødsel  repræsenterer  en 
Helhed.  »Hvad  derfor  Gud  har  sammenføjet,  maa  intet 
Menneske  adskille.« Matt.  19:  6. 

Vanddaaben  og  Aandens  Daab  er  væsentlige  for  Frelse. 
De  er  uadskilleligt  forenet.    »For  ved  Vandet  holder  I  Befa- 

Ungerne;  men  ved  Aanden  bliver  I  retfærdiggjorte,  og  ved 

Blodet  er  I  helliggjorte.« Den  kostelige  Perle,  Moses 

7:  60, 

Daaben  er  en  hellig  Ordinance  forberedende  for  Modta- 
gelsen af  den  Helligaand;  den  er  Vejen  og  Nøglen,  hvorved 
den  Helligaand  vil  blive  administreret.« 

»De  kunde  lige  saa  godt  døbe  en  Sæk  Sand  som  en  Mand, 
hvis  det  ikke  blev  gjort  i  den  Hensigt  at  give  Syndernes 
Forladelse  og  komme  i  Besiddelse  af  den  Helligaand.  Vand- 
daaben  er  kun  en  halv  Daab  og  betyder  intet  uden  den  an- 
den Halvdel  —  det  er  den  Helligaand.« Joseph  Smiths 

Lærdomme,  Side  16. 

Vand  i  sig  selv  er  godt  og  møder  et  vitalt  Krav;  men  det 
vil  ikke  tilfredsstille  Hungerens  Krav.  Man  kan  fuldstændig 
faa  sin  Tørst  slukket;  men  vil  dø  af  Sult.  Der  blev  ikke 
administreret  til  hele  det  fysiske  Menneske. 

Daaben  er  god  i  sig  selv.  Den  er  en  vital  Evangelieordi- 
nance.  Men  den  vil  ikke  tilfredsstille  alle  vor  aandelige 
Hungers  Krav.  Der  bliver  ikke  administreret  til  det  aande- 
lige  Menneske  ved  Vanddaaben  alene.  Den  Helligaiands 
Daab  er  væsentlig  for  Frelse.  Uden  Aandens  Daab  findes 
der  ingen  fuldstændig  og  tilstrækkelig  Diaab.  Vi  skulde 
leve  ved  »hvert  Ord,  som  udgaar  af  Guds  Mund.«  Gud- 
dommelig Myndighed  forbinder  Vanddaaben  og  Aandens 
Daab.  Disse  to  Daiabsformer  udgør  Genfødelsens  fuldstæn- 
dige Lov. 

Uden  den  Helligaands  levendegørende  Virkning  i  det  in- 
dre Menneske  er  Vanddaaben  ufuldstændig. 

Det  er  sandsynligvis  sandt,  at  en  Følelse  af  Afhængighed 
©verf  or  Gud  er  det  første  Element  i  Religionen.  »For  uden 

mig,«  sagde  Frelseren,  »kan  I  intet  gøre.« Johs.  15:  5. 

»O,  hvor  stor  er  Menneskenes  Børns  Intethed.« Hela- 

man  12:  7.  Gennem  Tro,  Omvendelse,  Daab  og  den  Hellig- 
aands Gave  kan  Mennesket  komme  i  dette  Forhold  til  Gud. 

Det  kristne  Liv  er  i  stadig  Krig  mod  aandelige  Fjender, 
for  »naar  jeg  vil  gøre  det  gode,  er  det  onde  til  Stede*  hos 

mig.« Rom.  7:  21.  Retfærdighedens  Højder  naas  ikke 

ad  blomstersmykkede  Veje. 

I  denne  Kamp  kræver  Menneskene  en  større  Retfærdighe- 
dens Kraft,  en  Kraft,  som  overgaar  de  naturlige  Love,  ellers 
vil  de  staa  i  Trang  i  Nødens  Øjeblik. 

Den  Helligaand  bevirker  en  Forandring  hos  Personen, 
indvendigt,  usynligt;  den  kan  ikke  forklares,  men  Resulta- 
terne er  synlige. 

Under  Aandens  store  Fornyelses  Kraft  vil  Mennesket  er- 
fare en  Forandring  af  Hjertet,  et  Had  mod  Synd  og  en  fri- 
villig Afholdelse  derfra.  Det  vil  bortvise  onde  og  syndige 
Lokkemidler  og  ryste  ved  det  ondes  blotte  Tilsynekomst. 
Dets  Begær  vil  ikke  være  jordiske.  Et  Ønske  om  fortsat  at 
gøre  godt  vil  smykke  dets  Liv. 

Ved  Meddelelsen  af  den  Helligaand  indgyder  Gud  den 
troende  Sjæl  en  hellig  Glæde.  Den  troende  modtager  en  over- 
menneskelig Kraft,  som  hæver  den  menneskelige  Natur. 
Han  føler  en  udødelig  Drift,  en  Forsmag  paa  Himlen  og 
den  kommende  Verdens  Lykke.  Han  vil  indtage  en  ny  Hold- 
ning over  for  Livet. 

Gradvis  vil  han  sætte  sig  selv  i  den  bedre  Tilstand,  hvor 
han  kan  hæve  sine  Tanker  højere  og  højere  og  modtage 
Trøst  fra  Himlen.  Himlen  vil  paavirke  alle  hans  Handlin- 
ger her  i  Livet.  Alt  dette  udgydes  over  os  gennem  Jesus 
Kristus,  vor  Frelser.  —  —  Titus  2:  1,6. 

I  Nødens  Time  »skal  dine  Ører  høre  bag  dig  et  Ord,  der  si- 
ger: Dette  er  Vejen,  gaar  paa  den!«  naar  I  afvige  til  højre  eller 
venstre  Side.«  —  —  Es.  30  :  21. 

»Fra  det  Tidspunkt,  vi  modtager  Evangeliet,  nedgaar  i 
Vandet  og  faar  Haandspaalæggehe  for  den  Helligaands 
Gave,  har  vi  en  Ven,  hvis  vi  ikke  driver  den  fra  os  ved  at 
gøre,  hvad  der  er  forkert.  Denne  Ven  er  den  Helligaand, 
som  deltager  i  Guds  Værk  og  viser  det  for  os.  Dette  er  det 
store  Middel,  som  Herren  har  tilvejebragt  for  os,  saa  at  vi 
kan  kende  Lyset  og  ikke  fortsat  krybe  omkring  i  Mørket.« 
Lorenzo  Snow. 

Kristi  Liv  fornys  virkeligt,  om  ikke  fuldstændigt  i  Tu- 
sinder af  lians  Tilhængeres   Liv,  som  deres  egne  Mangler 

bevidst  ikke  desto  mindre  er  i  Stand  til  at  sige  ligesom  Pau- 
lus: »Jeg  lever;  dog  ikke  jeg,  men  Kristus  lever  i  mig.« 

Gal.  2:  20.  Denne  Kraft,  overmenneskelig  som  den  er,  sæl- 
ter os  i  Stand  til  at  »iføre  os  det  nye  Menneske,  saa  at  jeg 

kan  gøre  alle  Ting  gennem  Kristus,  som  styrker  mig.« 

Fill.  4:  13. 

Meddelelsen  af  den  Helligaand  følger  Forberedelse  gen- 
nem Tro,  Omvendelse  og  Neddyppelsens  Daab  til  Synder- 
nes Forladelse. 

Haandspaalæggelse  for  den  Helligaands  Gave  af  dem. 
der  er  guddommeligt  bemyndiget  dertil  var  den  Orden,  der 
blev  oprettet  efter  Jesu  Kristi  Befaling. 

Det  var  den  Orden,  der  blev  fulgt  af  Peter  og  Johannes, 
<Ia  de  rejste  til  Samaria  for  at  meddele  den  Helligaand  til 
de  nyligt  omvendte  Samaritanere.«  Derpaa  lagde  de  deres 
Hænder  paa  dem,  og  de  modtog  den  Helligaand.«  —  — 
Apost.  Gern.  8:  17. 

Apostelen  Paulus,  som  modtog  Evangeliet  ved  Jesu  Kristi 
Aabenbarelse,  erklærede,  at  Læren  om  Haandspaalæggelse 
var  en  af  Kirkens  fundamentale  Lærdomme.  —  Hebr.  6:  2. 

»Hold  Ordinancerne,«  sagde  den  store  Apostel  til  Hednin- 
gerne, »som  jeg  overgav  dem  til  eder  

For  jeg  har  af  Herren  modtaget,  hvad  jeg  har  overdraget 
eder.« I.  Kor.  11  :  2,23. 

(Fortsættes). 


Apostel   Charles  A.   Callis  død 

Vi  har  pr.  Telegram  modtaget  Budskab  om,  at  Ældste 
Charles  A.  Callis,  Medlem  af  de  Tolvs  Raad,  afgik  ved  Døden 
i  Jacksonville,  Florida,  den  21.  Januar  1947.  —  Atter  er  en 
stor  Sjæl  gaaet  til  sin  fortjente  Hvile  og  Belønning; 

Kredslærernes   Bodskab,  Aptil  1947 

-Delønmng  lor  JLjeneste 
Hvis  De  var  Chef  for  et  Firma,  vilde  De  saa  være  villig 
til  at  betale  Løn  til  en  Mand,  som  forsømte  at  udføre  den 
Gerning,  som  De  havde  engageret  ham  til?  Synes  De,  at 
det  er  retfærdigt,  at  den  dovne  skulde  modtage  den  samme 
Belønning  som  dem,  der  arbejder? 

Paulus  skrev  i  sit  Brev  til  Thessalonikerne : 
»For  endog,  da  vi   var  hos  eder,  befalede  vi   eder,    at    hvis 
nogen  Mand  ikke  vilde  arbejde,  saa  skulde  han  ej  heller  have 
nogen  Føde.« 

Kan  den  samme  Regel  anvendes  paa  det  aandelige  Rige? 
Der  findes  nogle,  der  har  bedraget  sig  selv  ved  at  tro,  at 
Arbejde  i  Kirken  ikke  er  nødvendig  for  Ophøjelse  i  Guds 
Rige.  De  har  erklæret  at  ved  at  adlyde  Evangeliets  første 
Principper  er  de  Arvinger  til  den  celestiale  Herlighed. 

Det  er  rigtigt,  at  Lydighed  mod  de  første  Principper  i 
Evangeliet  vil  sikre  os  Frelse;  men  hvis  vi  ønsker  at  mod- 
tage Ophøjelsens  større  Belønninger  i  Guds  Rige,  saa  har  vi 
ingen  Ret  til  at  forvente  denne  Belønning,  medmindre  vi  er 
villige  til  at  arbejde  for  Kristi  Sags  Fremme. 

Dette  Faktum  illustreres  tydeligt  i  Lignelsen  om  de  ti 
Talenter.  Læs  den.  Matt.  25.  Kap.  14 — 30.  Vers.  Her  lærer 
vi,  at  de,  der  anvender  de  Talenter,  der  er  blevet  givet  dem, 
vil  blive  belønnet;  men  at  de,  der  er  dovne,  vil  blive  kastet 
ud  i  Mørket. 

Kristus  fortalte  sine  Disciple,  at  naar  han  skal  komme 
for  at  dømme  Nationerne,  vil  han  skille  Menneskene  fra 
hinanden,  ligesom  en  Hyrde  skiller  Faarene  fra  Bukkene. 
Han  slutter  med  at  erklære,  »at  dem,  som  arbejder,  skal  gaa 
ind  til  det  evige  Liv,«  medens  dem,  der  har  undladt  det, 
vil  gaa  bort  til  evig  Straf.«  —  Matt.  25:  31 — 46.  Læs  disse 
Skriftsteder. 

Til  Slut.  »Lad  eder  ikke  bedrage.  Gud  lader  sig  ikke 
spotte.  Hvad  en  Mand  saar,  saa  vil  han  høste.«  Arbejde 
cg  ikke  Dovenskab  vil  blive  belønnet.  De,  der  er  lade, 
lader  sig  i  Sandhed  bedrage,  hvis  de  tror,  at  de  kan  mod- 
tage de  samme  Belønninger  som  dem,  der  har  været  tapre 
i  Jesu  Vidnesbyrd. 

»Idet  han  kundgjorde  os  sin  Viljes  Hemmelighed,  efter  sin  vel- 
behagelige Beslutning,  som  han  havde  fattet  hos  sig  selv, 
for  at  oprette  en  Husholdning  i  Tidernes  Fylde,  nemlig  at  sam- 
menfatte sig  alt  i  Kristus,  det,  som  er  i  Himlene,  og  det,  som  er 
paa  Jorden,  i  ham.« 

Nu,  disse  gamle  Profeter  forstod  denne  Genoprettelse,  og 
her  udpeger  Paulus  klart,  at  Tiden  for  Genoprettelsen  skul- 
de være  i  Tinernes  Fylde,  og  Profeten  Joseph  Smith  blev 
belært  af  Engle  og  af  Herren  selv,  som  De  finder  skrevet 
i  det  27.  Kap.  af  Pagtens  Bog,  at  den  Husholdning,  som  vi 
lever  i,  er  Tidernes  Fylde  Husholdning,  i  hvilken  alle  Ting 
skal  genoprettes. 

Lad  mig  henvise  til  den  10.  Trosartikel.  Vi  har  anerkendt 
disse  Trosartikler  som  autoriserede  Læresætninger. 

»Vi  tror  paa  Israels  virkelige  Indsamling  og  de  ti  Stammers 
Tilbageførelse,  at  Zion  vil  blive  grundlagt  paa  det  vestlige  Fast- 
land (Amerika),  at  Kristus  personligt  vil  regere  paa  Jorden,  og 
at  Jorden  vil  blive  fornyet  og  faa  sin  paradisiske  Herlighed.« 

Paradisisk  Herlighed  genoprettes. 

Nu,  hvordan  kan  det  blive  fornyet,  hvis  det  ikke  skal 
vende  tilbage  til  en  Tilstand,  som  engang  har  hersket? 
Denne  Jord  skal  fornyes  og  modtage  dens  paradisiske  Her- 
lighed. Nogle  tror  maaske  nu,  at  Profeten  henviste  til  den 
celestiale  Jord,  da  han  skrev  denne  Trosartikel,  for  denne 
Jord  skal  engang  blive  celestial;  men  det  er  ikke  dette,  Pro. 
feten  henviste  til  i  den  10.  Trosartikel.  Jorden  skal,  for  at 
blive  fornyet,  gengives  noget,  som  engang  var,  ikke  noget, 
som  skal  komme,  og  som  aldrig  før  har  været.  Denne  Jord 
har  aldrig  været  herliggjort  som  et  celestialt  Legeme.  Den 
skal  gengives  den  Tilstand,  som  herskede  i  Begyndelsen,  og 
den  vil  ikke  modtage  dens  Opstandelse  og  celestiale  Legeme 
førend  efter  Tusindaarsriget,  men  jeg  henleder  eders  Op- 
mærksomhed paa  dette  Udsagn,  som  er  blevet  accepteret 
som  en  Aabenbaring.  Dette  findes  i  Pagtens  Bog. 

»Hvad  forstaar  vi  ved  den  Bog,  som  Johannes  saa,  som  var 
forseglet  med  syv  Segl?« 

Vi  forstaar,  at  den  indeholder  Guds  aabenbarede  Vilje,  Hem- 
meligheder og  Gerninger;  de  skjulte  Ting  henhørende  til  hans 


22 

Husholdning  med  Hensyn  til  denne  Jord  under  de  syv  tusind 
Aar,  den  skal  bestaa  eller  have  en  timelig  Tilværelse.«  — -  Pagtens 
Bog  77  :  6. 

Hvad  er  en  timelig  Eksistens?  Og  hvad  var  Jorden,  før- 
end den  blev  timelig? 

Esajas'  Ord. 
Jeg  finder  et  Skriftsted  i  Esajas'  Bog,  det  65.  Kap.,  be- 
gyndende med  det  17.  Vers,  som  jeg  ønsker  at  læse  for  eder: 

»Thi  se,  jeg  skaber  nye  Himle  og  en  ny  Jord;  og  det  første 
skal  ikke  ihukommes  ej  heller  rinde  nogen  i  Sinde. 

Men  glæder  eder  og  fryder  eder  indtil  evig  Tid  ved  det,  som 
jeg  skaber;  thi  se,  jeg  skaber  Jerusalem  til  Fryd  og  dets  Folk  til 
Glæde. 

Og  jeg  vil  fryde  mig  over  Jerusalem  og  glæde  mig  over  mit 
Folk,  og  der  skal  ikke  ydermere  høres  Graads  Røst  eller  Skrigs 
Røst  deri. 

Derfra  skal  ikke  ydermere  komme  noget  Barn,  som  kun  lever 
faa  Dage,  eller  nogen  gammel,  som  ikke  naar  sine  Dages  Tal;  thi 
Drengen  skal  do  hundrede  Aar  gammel,  men  Synderen,  der  er 
et  hundrede  Aar,  skal  blive  forbandet.«  —  (Esajas  65  :  17-20). 

De  kan  se,  at  dette  overhovedet  ikke  henviser  til  Jorden, 
naar  den  er  blevet  celestial.  Denne  nye  Himmel  og  Jord 
har  intet  at  gøre  i  det  hele  taget  med  denne  Jord,  som  den 
vil  blive  efter  den  dør  og  opstaar  i  Opstandelsen  som  et  ce- 
lestialt  Legeme,  for  da  vil  der  ingen  Død  være  i  det  hele 
taget.  Den  vil  saa  nøje  som  muligt  faa  gengivet  den  Til- 
stand, som  den  havde  i  Begyndelsen.  Dette  vil  ske,  naar 
Kristus  kommer,  og  dette  er  en  Del  af  denne  Genoprettelse. 
Nu,  jeg  er  meget  taknemlig  for,  at  Herren  har  kundgjort 
dette.  Lad  mig  fuldende  dette  Kapitel  i  Esajas'  Bog. 

»Og  de  skuile  bygge  Huse  og  bo  deri  og  plante  Vingaarde  og 
æde  deres  Frugt. 

De  skulle  ikke  bygge,  at  en  anden  skal  bo  deri,  og  ikke  plante, 
at  en  anden  skal  æde  det;  thi  som  Træets  Dage  skulle  mit  Folks 
Dage  være,  og  mine  udvalgte  skulle  til  fulde  nyde  deres  Hæn- 
ders Gerning. 

De  skulle  ikke  have  Møje  forgæves  og  ej  føde  Børn  til  brat 
Død;  thi  de  er  den  Sad,  som  er  velsignet  af  Herren,  og  deres 
Afkom  skal  blive  hos  dem. 

Og  det  sker,  førend  de  raabe,  da  vil  jeg  svart-,  naar  de  endnu 
tale,  da  vil  jeg  høre. 

En  Ulv  og  et  Lam  skulle  græsse  sammen,  og  en  Løve  skal 
æde  Halm  som  en  Okse  og  en  Slanges  Spise  skal  være  Støv,  de 
skulle  ikke  gøre  ondt,  ej  heller  handle  fordærveligt  paa  hele  mit 
hellige  Bjerg,  siger  Herren.«  —  Esajas  65,  :  21-25. 

Alt  fordærveligt  fortæret. 

I  det  101.  Kapitel  af  Pagtens  Bog  bliver  der  kastet  lidt 
mere  Lys  over  dette,  og  jeg  ønsker,  at  I  skal  se,  at  dette 
ikke  er  den  celestiale  Jord.  Dette  er  Jorden  i  dens  genop- 
rettede Tilstand.  Det  er,  hvad  der  omtales  som  Jordens  For- 
nyelse i  den  10.  Trosartikel. 

»De  skulle  forberede  sig  paa  den  kommende  Aabenbarelse,  da 
det  Slør,  der  bedækker  mit  Tempel  i  mit  Tabernakel,  og  som 
skjuler  Jorden,  skal  borttages,  og  alt  Kød  tilsammen  skal  se  mig. 

Og  alt,  hvad  der  er  forkrænkeligt,  som  findes  paa  den  ganske 
Jord,  baade  af  Mennesker  og  af  Dyr  paa  Marken  og  af  Himlens 
Fugle  og  af  Fisk  i  Havet,  skal  fortæres. 

Og  ligeledes  skulle  Elementerne  smeltes  ved  stor  Hede,  og  alle 
Ting  skulle  vorde  nye,  at  min  Kundskab  og  Herlighed  maa  bo 
paa  hele  Jorden.« 

Dette  er,  naar  Kristus  kommer.  Dette  er  Begyndelsen  til 
Tusindaarsriget,  naar  det  finder  Sted.  Dette  er  en  Del  af 
Gengivelsen,  og  vi  faar  i  Dag  nogle  af  Tegnene  paa  Opfyl- 
delsen af  denne. 

»Og  paa  den  Dag  skal  Fjendskab  blandt  Menneskene,  og  Fjend- 
skab blandt  Dyrene,  ja,  Fjendskab  blandt  alt  Kød,  ophøre  for 
mit  Aasyn. 

Og  paa  den  Dag  skal  enhver  faa,  hvad  som  helst  han  beder 
om.« 

Hvad  sagde  Esajas?  Førend  I  besvarer  dette,  vil  jeg 
gøre  det.  Løven  saavel  som  Lammet,  disse  Dyr,  som  nu  er 
fulde  af  saa  onde  Laster  vil  da  leve  i  Fred,  og  saa  siges  det 
her,  at  der  vil  intet  Fjendskab  være  mellem  Mennesker  og 
Dyr;  og  vi  yil  ikke  finde  nogen  Glæde  i  at  gaa  u,d  og  dræbe 
Hjjo,rte,  naar  den  Tid  kommer. 

»Og  paa  den  Dag  vil  en  Mand  faa,  hvad  han  søger.« 

Børn  skal  ikke  dø. 
»Og  paa  den  Dag  skal  Satan  ikke  have  nogen  Magt  til  at  friste 
noget  Menneske. 

Og  der  skal  ingen  Sorg  være,  fordi  der  ingen  Død  er.« 

Aa,  nej,  dette  er  ikke  Opstandelsen.  Dette  betyder  ikke, 
at  vi  vil  gaa  fra  Dødelighed  til  Udødelighed.  De  vil  se  dette 
af  det  Vers,  som  jeg  nu  vil  læse. 

»Paa  den  Dag  skal  et  Barn  ikke  dø,  førend  det  bliver  gam- 
melt, og  dets  Levetid  bliver  som  et  Træs  Alder. 

Og  naar  det  dør,  skal  det  ikke  hensove  (d.  v.  s.  i  Jorden); 
men  blive  forandret  paa  et  Øjeblik  og  drages  op  fra  Jorden,  og 
dets  Hvile  skal  være  herlig.« (Pagtens  Bog  101  :  23 — 31.) 

Saa  under  Tusindaarsriget  vil  der  ingen  Død  være.  Børn 
vil  ikke  dø.  Sygdom  vil  være  banlyst.  Dette  er  en  Del  af 
Genoprettelsen.  Men  Barnet  vil,  naar  det  har  naaet  en  vis 
Alder,  et  Træs  Alder,  et  hundrede  Aar,  læser  vi  i  Esajas, 
blive  forandret.  Det  vil  dø,  naar  det  bliver  gammelt.  Det 
vil  hurtigt  gaa  fra  Dødelighed  til  Udødelighed,  og  derfor  vil 
det  ikke  være  nødvendigt  at  lave  Grave,  og  dette  er  at 
komme  saa  nær  tilbage  til  den  oprindelige  Tilstand,  som  vi 
kan  komme.  Naturligvis  kunde  Herren  ikke  paa  dette  Tids- 
punkt afskaffe  Dødeligheden.  Vi  maa  have  dødelige  paa 
Jorden  for  at  udføre  Arbejdet  for  dem,  som  er  gaaet  paa 
den  anden  Side,  for  de  kan  ikke  udføre  Arbejde  for  sig  selv 
i  Templet.  Alle  disse  Ordinancer  henhører  til  det  dødelige 
Liv. 

Telestial  Tilstand  indtil  Kristus  kommer. 
Nu  ønsker  jeg  at  give  en  Forklaring.  Da  Adam  var  i 
Edens  Have,  levede  han  i  Guds  Nærværelse.  Jeg  fortalte 
eder  dette  sidste  Uge.  Gud  lærte  ham  sit  Sprog,  og  derfor 
havde  Adam  et  fuldkomment  Sprog.  Det  var  ikke  noget 
primitivt  Sprog,  som  nogen  vil  fortælle  eder.  Det  var  Her- 
rens Sprog;  men  Adam  overtraadte  Loven.  Han  blev  ud- 
drevet fra  Faderens  Nærværelse  og  blev  dødelig.  Dødens 
Spire  blev  saaet  i  hans  Hjerte.  Førend  dette  var  han  ikke 
underkastet  Døden  i  det  hele  taget. 

£r  det  galt  at  tvivle  f 

Af  Ældste  John  A.  Widtsoe  af  de  tolvs  Raad. 

Med  Tvivl  menes  som  Regel  Usikkerhed.  Man  tvivler 
paa,  om  der  findes  Guld  i  en  Aare,  hvor  man  finder  Guld- 
støv, eller  man  tvivler  paa,  om  Manden  er  en  Tyv,  selv  om 
man  finder  Tyvegods  i  hans  Besiddelse.  Maaske  tvivler 
man  paa,  om  Taleren  forklarer  et  af  Evangeliets  Princip- 
per rigtigt.  Hvad  man  virkelig  mener,  er  dette,  at  de  Be- 
viser, man  sidder  inde  med,  ikke  strækker  til  at  jage 
Tvivlen  bort  angaaende  Guldet  i  Aaren,  at  Manden  er 
skyldig  eller  at  Evangeliets  Princip  forklares  korrekt. 
Tvivl  er  en  Frugt  af  Mangel  paa  Bevis. 

Intelligente  Mennesker  vil  i  det  lange  Løb  ikke  finde 
sig  i  at  tvivle.  En  Løsning  maa  findes.  Beviserne  for,  at 
der  findes  Guld  i  Aaren  maa  lægges  for  Dagen.  Mandens 
Ærlighed  maa  bevises,  og  Princippets  rette  Forklaring 
stadfæstes,  og  paa  Grund  af  alt  dette  saa  sætter  vi  en 
Undersøgelse  i  Gang  for  at  komme  tilbunds  i  Sagen.  Tviv- 
len bliver  paa  denne  Maade  omdannet  til  Undersøgelse. 

Efter  at  vi  har  foretaget  alle  de  Undersøgelser,  som  Sa- 
gen kan  kræve,  vil  Sandheden  blive  kendt,  eller  ogsaa  vil 
den  forblive  uopklaret,  indtil  Fremtiden  vil  bringe  andre 
Metoder  eller  Beviser,  som  vil  kaste  det  rette  Lys  over 
den.  Vægten  af  Beviserne  vil  enten  blive  paa  den  ene 
eller  den  anden  Side.  Tvivlen  vil  paa  denne  Maade  for- 
svinde. Den  skulde  altid  kun  være  en  midlertidig  Til- 
stand. Et  Spørgsmaal  kan  ikke  til  evig  Tid  hænge  i  Luf- 
ten, enten  besvares  det  eller  ikke.  Eftersom  Undersøgel- 
serne skrider  frem,  vil  Tvivlen  forsvinde.  Med  andre 
Ord,  Tvivlen,  som  kun  skulde  være  en  midlertidig  Til- 
stand, maa  aldrig  blive  Slutningen  paa  noget  Spørgsmaal. 
Fortsat  Tvivl  viser  Uvillighed  fra  dens  Side,  som  søger 
Forklaring  paa  et  Problem.  Tvivlen  skulde  forsvinde,  saa 
snart  som  Undersøgelser  kan  placere  Sagen  eller  Spørgs- 
maalet  i  det  rette  Lys,  og  Kendsgerningen  blive  kendt.  Den 
stærke  er  ikke  bange  for  at  sige:  »Jeg  ved  det  ikke,-  den 
svage    jamrer    sig    og    siger:    »Jeg  tvivler«    Tvivlen    ejer 

ingen  anden  Værdi  end  den,  at  den  ansporer  til  Undersø- 
gelser. Den,  der  praler  af  at  være  Tvivler  uden  at  forsøge 
at  faa  Tvivlen  bort,  afslører  sig  som  overfladisk  baade  i 
Tanke  og  Hensigt.  Maaske  man  tvivler  paa  Korrekthe- 
den af  et  af  Evangeliets  Principper.  Alt,  hvad  man  da 
behøver  at  gøre,  er  at  undersøge  det  nøje,  praktisere  det, 
og  snart  vil  man  finde  Løsningen,  og  Tvivlen  vil  forsvinde. 
Maaske  man  aldrig  faar  fuld  rede  paa  det,  man  vil,  for 
endnu  er  der  mange  Ting  i  Evangeliet,  som  Herren  ikke 
har  givet  nogen  Forklaring  paa,  men  husk  paa,  at  fordi 
man  ikke  er  i  Stand  til  at  forstaa  et  Princip,  saa  betyder 
det  ikke,  at  de  alle  er  uforklarlige.  Finder  man,  at  et 
Princip  er  forkert,  bør  det  kastes  bort,  men  de  andre  bør 
ogsaa  prøves,  for  at  vi  kan  se,  om  de  er  sande  eller  ikke. 

Den  rette  Tvivl  —  det  er  den  at  stille  Spørgsmaal  — 
leder  til  Tro.  En  saadan  Tvivl  faar  Mennesker  til  at  un- 
dersøge, og  dette  aabner  altid  Døren  til  Sandheden.  Vi- 
denskabsmanden i  sit  Laboratorium,  Opdageren  paa  af- 
sidesliggende Steder,  den  bedende  paa  sine  Knæ,  disse  og 
alle  Undersøgere  som  dem  finder  Sandheden.  De  lærer,  at 
nogle  Ting  opdages  og  bliver  kendt,  andre  igen  forbliver 
en  Hemmelighed.  Disse  Personer  tvivler  ikke.  De  føler 
sig  tilfredse  med  den  Kundskab,  de  sidder  inde  med,  og 
lader  Naturen  gøre  sit,  vidende,  at  de  til  Slut  vil  gaa  af 
med  Sejren  og  større  Kundskab  skænket  dem,  om  de 
søger  derefter. 

Paa  den  anden  Side  har  vi  den  stillestaaende  Tvivler. 
Han  er  sig  selv  nok.  Han  er  uvillig  til  at  arbejde,  kan 
ikke  tænke  sig  at  betale  den  Pris,  der  forlanges  for  at  op- 
dage noget;  han  stirrer  bare  blindt  ud  i  Vantro  og  Mørke- 
Hans  Tvivl  vokser  som  Gift  i  hans  dunkle  mentale  og 
»åndelige  Hjernekamre  for  til  Slut  som  en  blind  Rotte  at 
følge  sit  eget  Spor;  han  latterliggører  alt,  i  Stedet  for  at 
bruge  sin  Fornuft,  og  er  lad  uden  Evne  eller  Trang  til  at 
arbejde.  Den  mest  enkle  Sandhed  er  af  større  Værdi  end 
al  den  Slags  Tvivl  sammenlagt.  Saadanne  Mennesker  slut- 
ter sig  til  den  store  Hær  at   Tvivlere,  der  svækket  som  de 

«r,  til  alle  Tider  har  tilladt  andre  Mennesker  med  Tro 
at  bringe  større  Lys  til  Verden. 

Tro  er  det  modsatte  af  Tvivl.  Troen  hviler  sikkert  paa 
»Beviser«  og  »Forsikringer«.  Læg  Mærke  til  Paulus's  For- 
klaring: 

»Troen  er  en  Bestandighed  i  det  som  haj&bes,  en  fast 
Overbevisning  om  det  som  ikke  ses.« 

Troen  har  Vished  og  gaar  frem  med  Mod  og  gør  Brug 
af  sin  Kundskab  i  de  menneskelige  Affærer.  Den  erklærer 
at  være  Mester  i  alle  Ting.  Den  sænker  Fjelde  og  løfter 
Dale  og  fremmer  Menneskets  Velfærd.  I  Joseph  Smith 
finder  vi  et  godt  Eksempel  paa  sand  Tvivl.  Datidens 
Præster  sjoges  om  at  faa  ham  som  Medlem  af  deres 
Kirke.  Selv  gik  han  til  Gud  og  bad  om  Hjælp,  han  mod- 
tog Hjælp,  og  Tvivlen  forsvandt.  Hans  Tvivl  gik  tabt  i 
Ønsket  om  at  erholde  Kundskab,  som  han  modtog  efter 
at  have  bedt  om  den,  og  dette  kan  ethvert  Menneske  gøre. 

Det  ukendte  Univers,  materielt,  mentalt  og  aandeligt 
er  større  end  det  kendte.  Om  vi  søger,  saa  vil  vi  til  evig 
Tid  naa  fra  Kundskab  til  Kundskab.  Det,  som  i  Dag 
synes  dunkelt,  vil  i  Morgen  være  klart  som  Krystal-  Evig 
Udvikling  betyder,  at  der  ingen  Ende  findes  paa  de  Ting, 
som  vi  i  Dag  ikke  kender  eller  forstaar. 

Nej!  Det  er  ikke  galt  at  tvivle,  saa  kenge  som  denne 
Tvivl  ikke  bliver  Slutningen  paa  det  hele.  Den  hæver 
sig  til  noget  højt,  naar  den  ansporer  til  aktiv  Undersø- 
gelse og  Udøvelse  af  Sandhed. 

Den  Tvivl,  som  straks  leder  til  dette  og  derved  faai  sig 
selv  til  at  forsvinde,  er  sund,  medens  den  Tvivl,  som 
føder  sig  selv  og  vokser,  og  med  trodsig  Ladhed  avler 
større  Tvivl,  er  af  det  onde. 

Jblvor  er  _l  laderne  ( 
Af  J  o  s  e  p  h  F  i  e  1  d  i  n  g  S  m  i  t  h  af  de  tolvs  Raad. 
»Har  Kirken   i   sin   Besiddelse   Pladerne,   hvorfra   Mor- 
mons   Bog    blev    oversat    af   Joseph   Smith?«     Naar    det 

Svar  gives,  at  Pladerne  igen  blev  overladt  til  Englen 
Moroni,  som  gennem  de  Aarhundreder,  som  var  gaaet 
siden  »de  blev  gemt  i  Herren«  har  været  deres  specielle 
Beskytter,  faar  man  gerne  det  Svar:  »Hvilken  vidunder- 
lig Hjælp  vilde  det  ikke  have  været  for  eders  Kirke  til  at 
overbevise  Verden  om  Sandheden  af  det,  I  fremkommer 
med,  hvis  I  kun  kunde  vise  Pladerne  for  at  bevise,  at 
Joseph  Smith  virkeligt  havde  dem.« 

Maaske  det  er  naturligt  for  et  Menneske,  som  første 
Gang  hører  Historien  om  Joseph  Smith  og  Mormons 
Bogs  Fremkomst  at  fremsætte  et  saadant  Spørgsmaål  og 
at  tænke,  at  Pladerne,  hvis  de  var  blevet  opbevaret  i  et 
Musæum,  hvor  Offentligheden  kunde  faa  Lejlighed  til  at 
undersøge  dem,  vilde  have  bidraget  meget  til  at  bevise 
Ægtheden  af  Profetens  Historie.  Men  efter  nøjere  Efter- 
tanke vil  vi  opdage,  at  dette  ikke  vilde  være  Tilfældet, 
for  det  er  ikke  paa  den  Maade,  Herren  beviser  sine  Sand- 
heder, hverken  nu  eller  til  nogen  anden  Tid.  Men,  med 
Forundring  og  i  nogle  Tilfælde  med  et  tvivlende  Smil, 
vender  de,  som  har  stillet  dette  Spørgsmaål,  sig  om  med 
Følelsen  af,  at  Svaret,  de  har  faaet,  er  en  Indrømmelse  af, 
at  Joseph  Smith  aldrig  har  haft  Pladerne,  og  kun  har  be- 
draget Offentligheden. 

Hvis  Herren  havde  fulgt  Menneskenes  Tanker  og  havde 
befalet  Joseph  Smith  at  udstille  Pladerne  i  et  eller  andet 
Musæum,  hvor  de  kunde  betragtes  af  det  nysgerrige 
Publikum,  vilde  det  have  ført  til  uendelig  Diskussion. 
Kirkens  Fjender  vilde  ikke  være  blevet  overbevist  og  vilde 
haardnakket  have  paastaaet,  at  Pladerne  var  uægte.  In- 
gen kunde  have  læst  dem,  for  de  indgraverede  Tegn  er 
ukendte  af  Nutidens  lærde. 

Herren  overbeviser  ikke  Menneskene  om  sine  Sandhe- 
der ved  at  lægge  følelige  Beviser  for  deres  Øjne  eller  i 
deres  Hænder,  saaledes  som  en  Jurist  for  en  Domstol,  og 
venter,  at  det  skal  anerkendes.  Herren  venter,  at  den,  som 
søger  efter  Sandheden,  kommer  til  ham  med  en  angergi- 
ven Aand  og  med  oprigtige  Hensigter.  Hvis  man  vil  gøre 
dette  og  holde  Herrens  Bud,    vil  man  modtage  et  Vidnes- 

byrd  gennem  den  Helligaand  og  komme  til  at  kende  Sand* 
heden-  Dette  Vidnesbyrd  vil  komme  med  en  saadan  Kraft 
og  Klarhed,  at  det  ikke  kan  fornægtes.  Derfor  siger  Her- 
ren: >Den,  som  taler  et  Ord  mod  Menneskesønnen  skal 
tilgives,  men  den,  som  taler  et  Ord  mod  den  Helligaand, 
skal  ikke  tilgives  hverken  i  denne  Verden  eller  i  den  til- 
kommende.« 

Al  Sandhed,  som  er  forbundet  med  Frelsens  Plan  er  for- 
nuftig og  forstaaelig.  Den  vil  i  al  Fald  forstaas  af  dem, 
som  stoler  paa  Herren  og  lever  saaledes,  at  de  er  i  Stand 
til  at  modtage  den  Aabenbaring,  han  vil  give  dem.  Herren 
overlader  ikke  Menneskene  til  sig  selv,  saa  at  de  skal 
finde  Sandheden  uden  Vejledning.  Han  har  aldrig  udført 
nogen  vigtig  Gerning  til  Menneskenes  Frelse  uden  først 
at  have  sendt  sine  specielt  udvalgte  Vidner,  som  er  givet 
Magt  til  at  tale  med  Myndighed  og  med  Kundskab  om  de 
Ting,  de  vidner  om. 

»Herren  gør  visseligt  ikke  noget,  uden  at  han  aaben- 
barer  sin  Hemmelighed  til  sine  Tjenere,  Profeterne,« 
sagde  Amos  for  flere  Aarhundreder  siden. 

Dette  betyder,  at  de  gamle  Profeter  har  forudsagt  og 
profeteret  alt,  som  skal  aabenbares  angaaende  vor  Tid, 
men  der  oprejses  altid  Profeter  og  Vidner,  naar  en  vigtig 
Begivenhed  skal  finde  Sted,  eller  straks  førend  for  at 
give  Folket  betimelig  Oplysning  og  Advarsel.  Moses, 
Esajas,  Jeremias,  Ezekiel  og  Daniel  og  mange  andre  Pro- 
feter forudsaa  Begivenheder,  som  skulde  finde  Sted  i  disse 
sidste  Dage.  Blandt  andet  profeterede  de  om  nye  Pagter, 
som  Herren  skulde  slutte  med  sit  Folk  og  om  Sendebud, 
som  skulde  komme  for  at  belære  og  advare  dem  for  at 
berede  Vejen  for  Frelserens  andet  Komme. 

17.  Marts  1947 
JVvinoelig  tLjælpelorenings  105  Aars  Jubilæum 

Fra  Missibnsmarken 


FORAARSDISTRIKTSKONFERENCERNE 
1947  bliver  afholdt  som  følger; 

København       4.,    6.  og    7.  April. 

Aalborg    12.,  13.  og  14.  April. 

Aarhus 19.,  20.  og  21.  April. 

Esbjerg    26.,  27.  og  28.  April. 

Odense    4.  og    5.  Maj. 

Vi  haaber,  at  Søskende  i  vid  Udstrækning  vil  gøre  alt,  hvad 
der  staar  i  deres  Magt  for  at  gøre  de  forskellige  Konferencer  saa 
gode  som  muligt.  Invitér  Venner  og  Bekendte  med,  saa  de  kan 
faa  Anledning  til  at  høre  Evangeliets  Budskab. 

Alma  L.  Petersen, 
MISSIONÆRER:  Missionspræsident. 

Ankomst: 
i.  Januar  19 kl '. 

Søster  Sylva  Pedersen,  København,  beskikket  til  at  arbejde 
i  København  Gren. 

27.  Januar  19k7. 

John  Bruce  Christensen  beskikket  til  at  arbejde  i  Aarhus; 
Dale  R.  Hawkins  beskikket  til  at  arbejde  i  Thisted;  Elisabeth 
Hinckley  beskikket  til  at  arbejde  i  København;  Dean  Leth 
Maughan  beskikket  til  at  arbejde  i  Løgstør;  Ferrel  Garth  Nelson 
beskikket  til  at  arbejde  i  Løgstør;  William  H.  Tingey,  be- 
skikket til  at  arbejde  i  Thisted. 

10.  Februar  19W. 

Blaine  Bendixsen  beskikket  til  at  arbejde  i  Hjørring;  Debbert 
Nels  Cromwell  beskikket  til  at  arbejde  i  København;  Edsel  Jør- 
gensen beskikket  til  at  arbejde  i  Hjørring;  John  Jørgensen  be- 
skikket til  at  arbejde  i  Hjørring. 

FORFLYTTELSER : 

Søster  Olga  Jensen  fra  København  til  Esbjerg;  Søster  Grethe 
Strømberg  fra  Aalborg  til  Esbjerg;  Søster  Edith  Melgaard  fra 
Esbjerg  til  Aalborg;  Ældste  Kay  J.  Andersen  fra  Aarhus  til  Fre- 
derikshavn; Max  Erwin  Landon  fra  Silkeborg  til  Aarhus;  E. 
Blaine  Sørensen  fra  Aarhus  til  Silkeborg;  Edward  Peter  Larsen 
fra  Aarhus  til  Odense. 

AFLØSNINGER: 
Thorvald  J.  Jensen  afløst  den  27.  Januar  1947;  Francis  Dean 

Berry  afløst  den  31.  Januar  1947    (paa  Grund  af  Sygdom)    og 
Søster  Ruth  Hansen  den  15.  Februar  1947. 

Et  Eksempel  til  Efterfølgelse: 

Torsdag  den  28.  Januar  1947  begyndte  et  omfattende  Skrifte- 
arbejde  i  Aarhus  til  Støtte  for  Missionærerne.  lait  10  lokale 
Søskende  samledes  til  Bøn  i  Kontoret,  hvorefter  de  tog  ud  paa 
Aftenskriftearbejde.  Dette  Arbejde  vil  blive  fortsat  hver  Tors- 
dag Aften  med  Tilsagn  af  flere  lokale  Kræfter  og  vil  forhaa- 
bentlig  give  en    følsom  Vækst  i  Grenen. 

/?.  N. 
Velsignelser: 

ESBJERG:  Den  25.  August  1946  blev  en  Søn  af  Distriktspræ- 
sident  Villiam  Pedersen  og  Hustru,  Thora  Hess,  født  Thomsen, 
velsignet  af  Faderen,  Villiam  Pedersen,  og  fik  Navnet  Arly  Hess 
Pedersen.  Arly  blev  født  den  12,  August  1946. 

KØBENHAVN:  Den  5.  Januar  1947  blev  Søster  Birthe  Elise 
Nielsens  lille  Søn  velsignet  af  Missionspræsident  Alma  L.  Pe- 
tersen og  fik  Navnet  John  Arthur  Nielsen.  John  blev  født  i  Kø- 
benhavn den  15.  November  1946. 

Dødsfald; 

KØBENHAVN:  Den  14.  Januar  1947  afgik  en  af  Københavns 
Grens  ældre  Søskende,  Søster  Martine  Oline  Andrea  Jensen  ved 
Døden,  66  Aar  gammel,  efter  at  have  tilhort  Kirken  i  næsten  40 
Aar.  Æret  være  hendes  Minde! 

AARHUS:  Den  17.  Januar  afgik  Den  danske  Missions  ældste 
Medlem,  Søster  Ane  Madsen,  ved  Døden  i  den  høje  Alder  af  knap 
93  Aar.  Søster  Madsen  blev  indlemmet  i  Kirken  den  14.  Oktober 
1934.  Æret  være  hendes  Minde! 

AALBORG:  Den  13.  Februar  1947  afgik  Søster  Andrea  Ras- 
mussen ved  Døden  efter  at  have  tilhørt  Kirken  i  en  længere 
Aarrække.  Søster  Rasmussen  vilde  den  21.  Marts  være  fyldt  70 
Aar. 

Daabshandlinger : 

ESBJERG:  Den  23.  Oktober  1946  blev  Birgit  Christiansen  døbt 
af  Missionær  Chris.  A.  Petersen;  Haandspaalæggelse  af  Distrikts- 
præsident  Villiam  Pedersen. 

Fødselsdag : 

Ældste  Holger  Jørgensen,  Aalborg,  kan  den  16.  Marts  fejre 
sin  75  Aars  Fødselsdag.    Hjertelig  til  Lykke! 


SØNDAGSSKOLEN 

April. 

NADVER VERS 
Vi  mindes  nu  den  Paasketid, 
Da  Jesus  for  os  bittert  led. 
Han  gik  i  Døden  for  sit  Ord, 
Vi  finder  Trøst  nu  ved  hans  Bord. 


KORLEKTIER 

1.  Søndag:  (Matt.     5:9)    »Salige    er   de    fredsommelige;    thi    de 

skulle  kaldes  Guds  Børn.« 

2.  Søndag:  (Pagtens  Bog  34  :  11)  »Og  dersom  du  er  trofast,  se, 

da  er  jeg  med  dig,  indtil  jeg  kommer.« 

3.  Søndag:  (III  Mos.  7  :  29)   »Tal  til  Israels  Børn  og  sig:  Hvo, 

som  vil  ofre  sit  Takoffers  Slagtoffer  for  Herren, 
han  skal  fremføre  sit  Offer  for  Herren,  af  sit  Tak- 
offers Slagtoffer.« 

4.  Søndag:  (Job.  27  :  11)    »Jeg  vil  lære  eder  om  Guds  Haand, 

hvad  der  er  hos  den  Almægtige,  vil  jeg  ikke  dølge.« 

Søndagsskolens   Valgsprog: 

Fem  Minutter  før  Tiden  er  Søndagsskolens  Punktlighed. 


INDHOLD : 

Det   indre  Vidne    34 

Apostel  Charles  A.  Callis  død 39 

Belønning  for  Tjeneste 40 

Tidernes   Tegn    21 

Er  det  galt  at  tvivle?  41 

Hvor  er  Pladerne? 43 

Fra   Missionsmarken 46 

Søndagsskolen        48 

Jesu  Kristi  Kirke  af  Sidste  Dages  Hellige. 

